Az árverés időpontját megelőző 5. munkanap 12 óráig a jelen szabályzat a) jelű mellékletét képező adatlap kitöltése és a polgármesteri hivatal műszaki irodájára (2083 Solymár, József Attila u. 1.) történő eljuttatása (árverési adatlap), melyhez az alábbi iratokat szükséges csatolni:

1. Jogi személyiségű, vagy jogi személyiséggel nem rendelkező gazdasági társaság esetén 30 napnál nem régebbi cégkivonat, vagy cégbíróság által érkeztetett és lajstromszámmal ellátott cégbejegyzés (változás bejegyzés) iránti kérelem hiteles másolati példányát és a társaság képviseletét ellátó vezető tisztségviselő aláírási címpéldányát.
2. nem gazdasági társaság jogi személy esetén a regisztrációt végző hatóság nyilvántartásba vételéről szóló végzés hiteles másolati példányát és a képviselő aláírási címpéldányát,
3. egyéni vállalkozó esetén a vállalkozói igazolvány hiteles másolati példányát,
4. külföldi ajánlattevő köteles az a), b) és c) pontokban megjelölt iratok hiteles magyar nyelvű fordítását is benyújtani.
5. Magánszemély esetén érvényes régi személyi igazolvány, új személyi igazolvány valamint lakcímkártya, útlevél valamint lakcímkártya, új típusú jogosítvány, valamint lakcímkártya bemutatása.
6. Az értékesítendő ingatlanra vonatkozó tájékoztatóban megjelölt kikiáltási ár 10 %-ának megfelelő bánatpénz – mely szerződéskötés esetén az ingatlan vételárába beszámításra kerül – megfizetése (bruttó 1 000 000 forint alatti bánatpénz esetén) készpénzben vagy átutalással az Önkormányzat számlavezető bankjánál.
7. A jelen szabályzat b) jelű mellékleteként csatolt nyilatkozat aláírt példánya.